Politiet ransagede to huse i nat, et i Frederikshavn og et i Skagen. På den ene adresse fandt man et skydevåben, men politiet mener ikke, at det er det samme våben, som det der blev brugt ved bilskyderiet natten til torsdag. Der var ingen hjemme på adressen, men politiet leder nu efter den person, der ejer våbnet. - På den anden adresse fandt man ikke noget, til gengæld blev en person kortvarigt anholdt, men løsladt fordi vi ikke fandt noget på adressen, siger politikommissær Jens Møller Søgaard fra lokalpolitiet i Frederikshavn. Politiet er sparsomme med oplysninger i sagen, men nattens politaktion var en af de større. - Vi har taget vores forholdsregler i en sag, hvor der er brugt skydevåben, så vi var nok lidt flere end vi plejer at være, så meget kan jeg sige, siger Jens Møller Søgaard.

Opsummering:
Ved nattens aktion i Skagen fandt politiet skydevåben, mens de ledte efter gerningsmændene fra gårsdagens skyderi mod en bil.